smcproject/ml-wiki-sentences huggingface dataset:
അറ്റാച്ച്ഡ് ടീച്ചിംഗ് ഹോസ്പിറ്റൽ, ആൺകുട്ടികൾക്കും പെൺകുട്ടികൾക്കും പ്രത്യേക ഹോസ്റ്റലുകൾ, ടീച്ചിംഗ് സ്റ്റാഫ് ക്വാർട്ടേഴ്‌സ്, നോൺ ടീച്ചിംഗ് സ്റ്റാഫ് ക്വാർട്ടേഴ്‌സ്, നേഴ്‌സിംഗ് സ്റ്റാഫ് ക്വാർട്ടേഴ്‌സ്, കൂടാതെ റസിഡന്റ്സ്, ഇന്റേൺസ് ക്വാർട്ടേഴ്‌സുകൾ എന്നിവയും ഈ മെഡിക്കൽ കാമ്പസിൽ ഉണ്ട്.
ഈ കോളേജിൽ 4 ലക്ചർ ഹാളുകൾ ഉണ്ട്, ഓരോന്നിലും 200 വിദ്യാർത്ഥികൾക്ക് ശേഷിയുണ്ട്.
150 വിദ്യാർത്ഥികൾക്ക് ഇരിക്കാവുന്ന 2,425 ചതുരശ്ര മീറ്ററിലാണ് ലൈബ്രറി നിർമ്മിച്ചിരിക്കുന്നത്.
12,266 പുസ്‌തകങ്ങളും 100 ജേർണലുകളും (70 ഇന്ത്യൻ, 30 വിദേശി) ഇതിലുണ്ട്.
അനാട്ടമി, ബയോകെമിസ്ട്രി, ഫിസിയോളജി, മൈക്രോബയോളജി, അനസ്തേഷ്യ, ഫാർമക്കോളജി, ജനറൽ മെഡിസിൻ, ജനറൽ സർജറി, ഡെർമറ്റോളജി, ഓർത്തോപീഡിക്‌സ്, ഒഫ്താൽമോളജി, പൾമണോളജി, പീഡിയാട്രിക്‌സ്, ഗൈനക്കോളജി, ഇഎൻടി, റേഡിയോളജി എന്നിവയാണ് ഈ കോളേജിലെ ഡിപ്പാർട്ട്‌മെന്റുകൾ.
ഷാദാൻ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, റിസർച്ച് സെന്റർ മെഡിക്കൽ കാമ്പസ് വിദ്യാർത്ഥികൾക്ക് താമസ സൗകര്യം ഒരുക്കുന്നു.
ഗേൾസ് ഹോസ്റ്റലിൽ 130 മുറികളും ബോയ്സ് ഹോസ്റ്റലിൽ 70 മുറികളുമുണ്ട്.
ഇവിടെ ക്രിക്കറ്റ് , വോളിബോൾ , ബാഡ്മിന്റൺ , ബാസ്‌ക്കറ്റ്‌ബോൾ , ഫുട്‌ബോൾ സൗകര്യങ്ങൾ തുടങ്ങിയ സ്‌പോർട്‌സ് പാഠ്യേതര പ്രവർത്തനങ്ങൾക്ക് നല്ല പരിഗണന നൽകുന്നു.
ഷാദാൻ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, റിസർച്ച് സെന്റർ, ഷദാൻ ടീച്ചിംഗ് ഹോസ്പിറ്റൽ എന്നിവ 26 ഏക്കറിൽ 720 കിടക്കകളുള്ളതാണ്.
ഷദൻ മെഡിക്കൽ കോളേജ് ആശുപത്രിയിൽ സൗജന്യ കൺസൾട്ടേഷനും മരുന്നുകളും അന്വേഷണവും നൽകി രോഗികൾക്ക് നല്ല പരിചരണം നൽകുന്നു.
I.C.U, I.C.C.U, P.I.C.U, N.I.C.U, പോസ്റ്റ്-ഓപ്പറേറ്റീവ് കെയർ, ലേബർ റൂം ഉൾപ്പെടെയുള്ള കിടത്തിച്ചികിത്സ സൗകര്യങ്ങളും സിസേറിയൻ ഉൾപ്പെടെയുള്ള എല്ലാത്തരം ശസ്ത്രക്രിയകളും സൗജന്യമായി നൽകുന്നു.
കാഷ്വാലിറ്റി, ജനറൽ മെഡിസിൻ, ഗൈനക്കോളജി , കാർഡിയോളജി , ഓർത്തോപീഡിക്‌സ് , ഒഫ്താൽമോളജി , സൈക്യാട്രി , ഫിസിയോതെറാപ്പി, റേഡിയോളജി,  എഎൻസി, റിഫ്രാക്ഷൻ, ഓങ്കോളജി, പ്രസവാനന്തര ക്ലിനിക്ക്, സ്ക്വിന്റ്, ഹെമറ്റോളജി, എൻഡോക്രൈൻ, റെറ്റിന, നെഫ്രോളജി , ശ്വാസകോശ സംബന്ധമായ രോഗങ്ങൾ, ഗ്യാസ്ട്രോഎൻട്രോളജി, കുഷ്ഠം, സന്ധിവാതം, യൂറോളജി, പിഗ്മെന്ററി ഗ്ലോക്കോമ, ഇൻഫെററ്റിലിറ്റി കോമ, സോറിയാസിസ്, മെനോപോസൽ ക്ലിനിക്ക്, ചൈൽഡ് ഗൈഡൻസ്, എംപിടി, പെയിൻ എന്നിവയാണ് ഷാദാൻ ഹോസ്പിറ്റൽ സ്പെഷ്യലൈസ്ഡ് ക്ലിനിക്കുകളുടെയും സേവനങ്ങളുടെയും വകുപ്പുകൾ.
ലബോറട്ടറി, ബ്ലഡ് ബാങ്ക് തുടങ്ങിയവയും 10 ഓപ്പറേഷൻ തിയേറ്ററുകളും 2 ലേബർ റൂമുകളും ഇവിടെ ഉണ്ട്.
പ്രാഥമിക ആരോഗ്യ കേന്ദ്രങ്ങളും ഗ്രാമ/നഗര ആരോഗ്യ പരിശീലന കേന്ദ്രങ്ങളും RHTC - ഹൈദർ ഷാ കോടി കോളേജിൽ നിന്ന് 7 കിലോമീറ്റർ അകലെയാണ് UHTC - ഗോൽകൊണ്ട കുമാർവാഡി ഇവിടെ നിന്ന് 12 കിലോമീറ്റർ അകലെയാണ്
വി.എം. ഗിരിജ
സമകാലീന മലയാളസാഹിത്യത്തിലെ ശ്രദ്ധേയയായ ഒരു എഴുത്തുകാരിയാണ്‌ കവയിത്രിയായ വി.എം. ഗിരിജ .
മലയാളത്തിലെ പുതുനിരക്കവികളെ അവതരിപ്പിച്ചുകൊണ്ട് ആറ്റൂർ രവിവർമ്മ 1999-ൽ എഡിറ്റുചെയ്ത പുതുമൊഴിവഴികൾ എന്ന സമാഹാരത്തിൽ ഗിരിജയുടെ കവിതകൾ ഉൾപ്പെട്ടിരുന്നു .
പ്രണയം ഒരാൽബം എന്ന ആദ്യകവിതാസമാഹാരം പ്രേം- ഏക് ആൽബം എന്ന പേരിൽ ഹിന്ദിയിലേക്ക് വിവർത്തനം ചെയ്യപ്പെട്ടിട്ടുണ്ട്.
വി.എം. ഗിരിജയുടെ കവിതകൾ കേരളത്തിലെ സർവ്വകലാശാലകളിൽ പഠനവിഷയമാണ് .
1961 -ൽ ഷൊർണൂരിനടുത്തുള്ള പരുത്തിപ്രയിൽ‌ ‍ ജനിച്ചു.
വിദ്യാർത്ഥിയായിരുന്ന കാലത്ത് മാതൃഭൂമി ആഴ്ചപ്പതിപ്പിൽ ബാലപംക്തിയിൽ എഴുതിത്തുടങ്ങി.
പട്ടാമ്പി കോളേജിൽ വിദ്യാഭ്യാസം.
1983 ൽ ആകാശവാണിയിൽ അനൗൺസർ ആയി ജോലിയ്ക്ക് ചേർന്ന ഗിരിജ 2021 ൽ 38 വർഷത്തെ സേവനത്തിനുശേഷം കൊച്ചി നിലയത്തിൽ നിന്ന് വിരമിച്ചു.
പുതിയൊരു ഉൾപ്രേരണാസ്പദമായ സമ്പദ് വ്യവസ്ഥയേയും (Libidinal Economy), ഒരു പ്രതിഭാഷയെ—പുരുഷയുക്തിയെ കീഴടക്കാൻ പര്യാപ്തമായ ഒരു 'അമ്മമൊഴി'യെ—യും പിന്തുടരുകയാണ് സമകാലികകവിതയിൽ സുഗതകുമാരി , വിജയലക്ഷ്മി , സാവിത്രി രാജീവൻ വി.എം. ഗിരിജ, റോസ്മേരി തുടങ്ങിയ കവികൾ എന്ന് സച്ചിദാനന്ദൻ അഭിപ്രായപ്പെടുന്നു .
വി എം ഗിരിജ മലയാളത്തിൽ പതിനൊന്നു പുസ്തകങ്ങൾ പ്രസിദ്ധീകരിച്ചിട്ടുണ്ട്.
അച്ഛൻ:വടക്കേപ്പാട്ടു മനയ്ക്കൽ വാസുദേവൻ ഭട്ടതിരിപ്പാട്
അമ്മ:ഗൗരി
ഭർത്താവ്: സി.ആർ. നീലകണ്ഠൻ
മക്കൾ:ആർദ്ര, ആർച്ച കൃതികൾ പ്രണയം ഒരാൽബം -ചിത്തിര ബുക്സ്, 1997 പ്രേം ഏക് ആൽബം (1999) ജീവജലം -കറന്റ് ബുക്സ്, 2004 പാവയൂണ് - സൈൻ ബുക്സ്, തിരുവനന്തപുരം 2007 പെണ്ണുങ്ങൾ കാണാത്ത പാതിരാനേരങ്ങൾ (2011) ഒരിടത്തൊരിടത്തൊരിടത്ത് (2012) പൂച്ചയുറക്കം (2014) ഇരുപക്ഷംപെടുമിന്ദുവല്ല ഞാൻ - സൈകതം ബുക്സ്, കോതമംഗലം 2015 കടലോരവീട് (2015) പാവയൂണ് (Illustrated Version) 2015 മൂന്ന് ദീർഘ കവിതകൾ (2017) ബുദ്ധപൂർണ്ണിമ (2017) സ്പർശം (2021) എന്റെ പഞ്ചാര ഓറഞ്ച് മരം (2023) കാടാണവന്നുടുപ്പും വീടും (2024) ചിറമണ്ണൂർ ടു ഷൊറണ്ണൂർ - ഒരു ദേശവഴിയുടെ കഥ (2025) പുരസ്കാരങ്ങൾ കേരള സാഹിത്യ അക്കാദമി പുരസ്കാരം (2018) ചങ്ങമ്പുഴ പുരസ്കാരം ബഷീർ അമ്മ മലയാളം പുരസ്കാരം ആശാൻ സ്മാരക കവിതാ പുരസ്‌കാരം പന്തളം കേരളവർമ കവിതാ പുരസ്കാരം അവലംബം ↑ {{ cite web }} : Check date values in: | accessdate= and | date= ( help ) ; External link in | publisher= ( help ) CS1 maint: unrecognized language ( link ) ↑ http://www.universityofcalicut.info/syl/Malayalam_Sylla_16.pdf Archived 2013-02-27 at the Wayback Machine പേജ് 59 ↑ ↑ {{ cite web }} :  CS1 maint: location ( link ) ↑ ↑ {{ cite web }} : Text "All India Radio" ignored ( help ) ; Text "V M Girija" ignored ( help ) ↑ {{ cite book }} : Cite has empty unknown parameters: | accessmonth= , | month= , and | accessyear= ( help ) ↑ {{ cite web }} :  CS1 maint: unrecognized language ( link ) ↑ {{ cite book }} :  CS1 maint: unrecognized language ( link ) ↑ ↑ ↑ ↑ ↑ ↑ {{ cite book }} :  CS1 maint: unrecognized language ( link ) ↑ {{ cite book }} :  CS1 maint: date and year ( link ) ↑ {{ cite book }} :  CS1 maint: unrecognized language ( link ) ↑ ↑ {{ cite book }} :  CS1 maint: date and year ( link ) ↑ http://keralasahityaakademi.org/pdf/Award_2018.pdf ↑ ↑ ↑ ↑ ↑ ↑ പുറം കണ്ണികൾ വി.എം.ഗിരിജയുടെ കവിതകൾ Archived 2020-09-25 at the Wayback Machine കാടിനുത്സവം കടലിനുത്സവം Archived 2010-11-22 at the Wayback Machine : ഗിരിജയുടെ കവിതകളെക്കുറിച്ച് മനോജ് കുറൂരിന്റെ പഠനം {{ cite AV media }} :  CS1 maint: date and year ( link ) CS1 maint: unrecognized language ( link )
സാഖറി ടെയ്‌ലർ
സഖാരി ടെയ്‌ലർ അമേരിക്കയുടെ ( യു.എസ്.എ. ) 12-ആമത്തെ പ്രസിഡന്റായിരുന്നു.
ചുരുങ്ങിയകാലം മാത്രമേ പ്രസിഡന്റുപദവിയിൽ ഉണ്ടായിരുന്നുള്ളൂ.
സൈനികനായാണ് തുടക്കം.
മെക്സിക്കൻ യുദ്ധത്തിലൂടെ അദ്ദേഹം ദേശീയ ശ്രദ്ധ പിടിച്ചുപറ്റി.
റിച്ചാർഡ് ടെയ്‌ലറുടെയും സാറാ ഡബ്നി സ്റ്റോരത്തറുടെയും മൂന്നാമത്തെ പുത്രനായി ഇദ്ദേഹം 1784 നവംബർ 24-ന് വെർജീനിയയിലെ ഓറഞ്ച് കൗണ്ടിയിൽ ജനിച്ചു .
ഔപചാരികമായ സ്കൂൾ വിദ്യാഭ്യാസം പരിമിതമായി മാത്രമേ ലഭിച്ചുള്ളൂ.
സൈന്യത്തിൽ ചേർന്ന ഇദ്ദേഹം 1808-ൽ കാലാൾപ്പടയുടെ ഫസ്റ്റ് ലഫ്റ്റനന്റായി.
1810-ൽ മാർഗരറ്റ് മക്ആൾ സ്മിത്തിനെ വിവാഹം ചെയ്തു.
1812-ലെ യുദ്ധത്തിൽ പങ്കെടുത്ത ഇദ്ദേഹത്തിന് വിശിഷ്ട സേവനത്തിനുള്ള അംഗീകാരം ലഭിച്ചു.
അല്പകാലം സൈന്യത്തിൽനിന്നു വിട്ടുനിന്ന ഇദ്ദേഹം 1832-ൽ കേണൽ പദവിയിലെത്തി.
ബ്ലാക്ക് ഹാക്ക് യുദ്ധത്തിലും സെമിനോൾ യുദ്ധത്തിലും പങ്കെടുത്തു.
1838-ൽ ബ്രിഗേഡിയർ പദവി ലഭിച്ചു.
1845-ഓടെ ടെക്സാസ് അതിർത്തിയിലെ അമേരിക്കൻ സേനയുടെ നിയന്ത്രണത്തിനായി ഇദ്ദേഹത്തെ നിയോഗിച്ചു.
1846-ൽ മേജർ ജനറലായി മെക്സിക്കൻ യുദ്ധത്തിൽ (1846-48) അമേരിക്കൻ സൈന്യത്തെ പ്രഗൽഭമായി നയിച്ചു.
ഈ യുദ്ധത്തിലെ പ്രകടനം ഇദ്ദേഹത്തിന് ദേശീയ നായക പരിവേഷം നൽകി.
തുടർന്ന് വിഗ് പാർട്ടി (ഡെമോക്രാറ്റിക് പാർട്ടിക്കെതിരായി രൂപംകൊണ്ട ഈ പാർട്ടി ഏതാനും വർഷങ്ങളേ നിലനിന്നുള്ളൂ; 1834-1856) ഇദ്ദേഹത്തെ യു.എസ്. പ്രസിഡന്റ് സ്ഥാനാർഥിയാക്കി.
പ്രസിഡന്റായി തെരഞ്ഞെടുക്കപ്പെട്ട ഇദ്ദേഹം 1849 മാർച്ച് 5 മുതൽ 50 ജൂലൈ 9 വരെ അധികാരത്തിലിരുന്നു.
ഇദ്ദേഹത്തിന്റെ ഭരണകാലത്ത് സ്റ്റേറ്റുകളുടെ സംയോജനം സംബന്ധിച്ച് അമേരിക്കയിലെ രാഷ്ട്രീയ സ്ഥിതി വളരെയധികം കലുഷിതമായി.
അടിമസമ്പ്രദായം സംബന്ധിച്ച പ്രശ്നങ്ങൾ രൂക്ഷമായ കാലവുംകൂടിയായിരുന്നു ഇത്.
മധ്യ അമേരിക്കയിലൂടെ നിർമ്മിക്കുന്ന തോടുകളുടെയും റെയിൽവേയുടെയും നിയന്ത്രണം സംബന്ധിച്ച് ബ്രിട്ടനുമായി ഒപ്പുവച്ച ക്ലേറ്റൺ-ബുൾവർ ഉടമ്പടി (1850) ടെയ്‌ലറുടെ ഭരണനേട്ടമാണെന്ന് അഭിപ്രായമുണ്ട്.
പ്രസിഡന്റായിരിക്കെ 1850 ജൂലൈ 9-ന് ഇദ്ദേഹം വാഷിങ്ടൺ ഡി.സി.യിൽ മരണമടഞ്ഞു.
വില്ല്യം ഹെന്രി ഹാരിസണും ജെയിംസ് ഗാർഫീൽഡിനും ശേഷം ഏറ്റവും കുറച്ചുകാലം അധികാരത്തിലിരുന്ന പ്രസിഡന്റാണ് ടെയ്ലർ.
അവലംബം http://www.whitehouse.gov/about/presidents/zacharytaylor Archived 2013-10-01 at the Wayback Machine http://millercenter.org/president/taylor http://www.biography.com/people/zachary-taylor-9503363 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടെയ്ലർ, സഖാരി (1784-1850) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
വിജയ് അഭിനയിച്ച ചലച്ചിത്രങ്ങൾ 2013-ൽ വിജയ്
തമിഴ് ചലച്ചിത്രരംഗത്തെ ഒരു പ്രമുഖ  നടനും പിന്നണിഗായകനുമാണ് വിജയ് ( തമിഴ് : விஜய் ) എന്നറിയപ്പെടുന്ന ജോസഫ് വിജയ് ചന്ദ്രശേഖർ .
1984 ൽ പുറത്തിറങ്ങിയ വെട്രി ആയിരുന്ന അഭിനയിച്ച ആദ്യ ചലച്ചിത്രം.
പിതാവായ എസ്.എ. ചന്ദ്രശേഖർ ആയിരുന്നു ഈ ചിത്രത്തിന്റെ സംവിധായകൻ.
ചന്ദ്രശേഖറിന്റെ ചലച്ചിത്രത്തിൽ ബാലതാരമായി അഭിനയിച്ച വിജയ്, 1992-ൽ പുറത്തിറങ്ങിയ നാളൈയ തീർപ്പ് എന്ന ചലച്ചിത്രത്തിലാണ് ആദ്യമായി കേന്ദ്ര കഥാപാത്രത്തെ അവതരിപ്പിച്ചത്.
തുടർന്ന് 1993-ലെ സെന്ദൂരപാണ്ടി എന്ന ചലച്ചിത്രത്തിൽ വിജയകാന്തിന് സമമായുള്ള കഥാപാത്രത്തെ അവതരിപ്പിച്ചു.
ആരോ സംവിധാനം ചെയ്ത രസിഗൻ (1994), ദേവ (1995) എന്നീ ചലച്ചിത്രങ്ങളിൽ വിജയ് കേന്ദ്ര കഥാപാത്രങ്ങളെ അവതരിപ്പിക്കുകയുണ്ടായി.
ഈ ചലച്ചിത്രങ്ങളെല്ലാം വ്യാവസായികമായി വിജയം സ്വന്തമാക്കുകയുണ്ടായി.
1990-കളിൽ പുറത്തിറങ്ങിയ വിജയുടെ മറ്റൊരു പ്രധാന ചലച്ചിത്രമായിരുന്നു വിക്രമൻ സംവിധാനം ചെയ്ത് 1996-ൽ പുറത്തിറങ്ങിയ പ്രണയചലച്ചിത്രമായ പൂവേ ഉനക്കാഗെ.
തുടർന്ന് പുറത്തിറങ്ങിയ വസന്ത് സംവിധാനം ചെയ്ത നേരുക്കു നേർ (1997), ഫാസിൽ സംവിധാനം ചെയ്ത കാതലുക്കു മരിയാതൈ (1997) എന്നീ ചലച്ചിത്രങ്ങളും വിമർശകരിൽ നിന്ന് അനുകൂലമായ അഭിപ്രായങ്ങൾ നേടി.
കാതലുക്കു മരിയാതൈയിലെ അഭിനയത്തിന് മികച്ച നടനുള്ള തമിഴ്‌നാട് സംസ്ഥാന ചലച്ചിത്രപുരസ്കാരം ലഭിച്ചു.
തുള്ളാത മനമും തുള്ളും (1999) എന്ന ചലച്ചിത്രത്തിൽ കാഴ്ചശേഷിയില്ലാത്ത കാമുകിയെ സഹായിക്കുന്ന ഒരു കേബിൾ ഓപ്പറേറ്ററിന്റെ കഥാപാത്രത്തെയാണ് വിജയ് അവതരിപ്പിച്ചത്.
ഈ ചിത്രത്തിലെ അഭിനയം ഏറെ ശ്രദ്ധിക്കപ്പെട്ടു.
2000-ന്റെ തുടക്കത്തിൽ വിജയ് അഭിനയിച്ച ഖുഷി, പ്രിയമാനവളേ എന്നീ ചലച്ചിത്രങ്ങൾ വ്യാവസായികമായി വിജയിക്കപ്പെടുകയും ശ്രദ്ധിക്കപ്പെടുകയും ചെയ്തു.
അടുത്ത വർഷം വിജയ് അഭിനയിച്ച ഫ്രണ്ട്സ്, ബദ്രി, ഷാജഹാൻ എന്നീ മൂന്ന് ചലച്ചിത്രങ്ങളാണ് പുറത്തിറങ്ങിയത്.
ഇതിൽ ഫ്രണ്ട്സ് വ്യാവസായികമായി വിജയിക്കുകയും ഷാജഹാൻ ശരാശരി ലാഭം നേടുകയും ബദ്രി പരാജയപ്പെടുകയും ചെയ്തു.
2002-ൽ പുറത്തിറങ്ങിയ യൂത്ത്, ഭഗവതി എന്നീ ചലച്ചിത്രങ്ങൾക്കുശേഷം പുറത്തിറങ്ങിയ വിജയുടെ മറ്റ് ചലച്ചിത്രങ്ങൾ അധികം ശ്രദ്ധിക്കപ്പെട്ടില്ല.
തുടർന്ന് പുറത്തിറങ്ങിയ ഗില്ലി എന്ന ചലച്ചിത്രത്തിൽ ഒരു കബഡി കളിക്കാരന്റെ കഥാപാത്രത്തെയാണ് വിജയ് അവതരിപ്പിച്ചത്.
ധരണി സംവിധാനം ചെയ്ത ഈ ചലച്ചിത്രത്തിൽ തൃഷയായിരുന്നു മറ്റൊരു കേന്ദ്ര കഥാപാത്രത്തെ അവതരിപ്പിച്ചത്.
₹ 500 മില്യൺ രൂപ നേടുന്ന ആദ്യത്തെ തമിഴ് ചലച്ചിത്രമായിരുന്നു ഗില്ലി.
2005-ലെ തിരുപ്പാച്ചി എന്ന ചലച്ചിത്രത്തിലെ അഭിനയത്തിന് മികച്ച നടനുള്ള തമിഴ്‌നാട് സംസ്ഥാന ചലച്ചിത്ര പ്രത്യേക പുരസ്കാരം ലഭിച്ചിരുന്നു.
കൂടാതെ ശിവകാശി, പോക്കിരി എന്നീ ചലച്ചിത്രങ്ങളും ശ്രദ്ധിക്കപ്പെടുകയുണ്ടായി.
ഈ ചിത്രങ്ങളിലെ അഭിനയത്തിന് മികച്ച തമിഴ് നടനുള്ള ഫിലിംഫെയർ പുരസ്കാരത്തിനുള്ള നാമനിർദ്ദേശം ലഭിച്ചു.
2007-ൽ പുറത്തിറങ്ങിയ അഴകിയ തമിഴ് മകൻ, 2009-ൽ പുറത്തിറങ്ങിയ വേട്ടൈക്കാരൻ എന്നീ ചലച്ചിത്രങ്ങളും ശ്രദ്ധിക്കപ്പെട്ടു.
അഴകിയ തമിഴ് മകൻ എന്ന ചലച്ചിത്രത്തിൽ ഇരട്ടവേഷത്തിലാണ് വിജയ് അഭിനയിച്ചത്.
എന്നാൽ വിജയുടെ 50-ാം ചലച്ചിത്രമായ സുറാ വ്യാവസായികമായി പരാജയപ്പെട്ടു.
2011-ൽ സിദ്ദിഖ് സംവിധാനം ചെയ്ത കാവലൻ എന്ന ചലച്ചിത്രത്തിൽ ഒരു ബോഡിഗാർഡിന്റെ കഥാപാത്രത്തെ അവതരിപ്പിച്ചു.
തുടർന്ന് പുറത്തിറങ്ങിയ തുപ്പാക്കി, നൻപൻ എന്നീ ചലച്ചിത്രങ്ങളിലെ അഭിനയം വിമർശകരിൽ നിന്ന് അനുകൂലമായ അഭിപ്രായങ്ങൾ സ്വന്തമാക്കി.
ഈ ചിത്രങ്ങളിലെ അഭിനയത്തിനും മികച്ച നടനുള്ള ഫിലിംഫെയർ പുരസ്കാരത്തിന് നാമനിർദ്ദേശം ലഭിച്ചു.
തുടർന്ന് എ.എൽ. വിജയ് സംവിധാനം ചെയ്ത തലൈവാ, ജില്ല എന്നീ ചലച്ചിത്രങ്ങൾ പുറത്തിറങ്ങി.
ജില്ലയിൽ മോഹൻലാലിനോടൊപ്പമാണ് വിജയ് അഭിനയിച്ചത്.
ഈ രണ്ട് ചിത്രങ്ങളും ശ്രദ്ധിക്കുപ്പെട്ടു.
തുടർന്ന് കത്തി എന്ന ചലച്ചിത്രത്തിലും ഇരട്ടവേഷത്തിൽ അഭിനയിച്ചു.
ഈ ചിത്രം ആ വർഷം ഏറ്റവും കൂടുതൽ വരുമാനം നേടിയ തമിഴ് ചിത്രമായി.
എന്നാൽ ചിമ്പു ദേവൻ സംവിധാനം ചെയ്ത് 2015-ൽ പുറത്തിറങ്ങിയ പുലി എന്ന ഫാന്റസി ചിത്രം വ്യാവസായികമായി പരാജയമായിരുന്നു.
2016-ൽ അറ്റ്‌ലി സംവിധാനം ചെയ്ത തെരി എന്ന ചിത്രത്തിൽ ഒരു പോലീസ് ഉദ്യോഗസ്ഥന്റെ കഥാപാത്രം അവതരിപ്പിച്ചു.
തമിഴ് ചലച്ചിത്രമേഖലയിൽ ആദ്യ ദിവസങ്ങളിൽ ഏറ്റവും കൂടുതൽ വരുമാനം നേടിയ ചിത്രങ്ങളിലൊന്നായിരുന്നു ഇത്.
ഈ ചിത്രം ₹ 1.5 — 1.56 ബില്യൺ സ്വന്തമാക്കി.
ഈ ചിത്രത്തിലെ അഭിനയത്തിന് മികച്ച നടനുള്ള ഫിലിംഫെയർ പുരസ്കാരത്തിന് വിജയ് നാമനിർദ്ദേശം ചെയ്യപ്പെട്ടിരുന്നു.
ചലച്ചിത്രങ്ങൾ സൂചന † ഇതുവരെ പുറത്തിറങ്ങിയിട്ടില്ലാത്ത ചലച്ചിത്രങ്ങൾ എല്ലാ ചിത്രങ്ങളും തമിഴ് ചിത്രങ്ങളാണ്.
വർഷം ചലച്ചിത്രം വേഷം സംവിധായകൻ കുറിപ്പുകൾ അവലംബം 1984 വെട്രി - എസ്.എ. ചന്ദ്രശേഖർ ബാലതാരമായി 1984 കുടുംബം - എസ്.എ. ചന്ദ്രശേഖർ ബാലതാരമായി 1985 ഞാൻ സിഗപ്പു മനിതൻ - എസ്.എ. ചന്ദ്രശേഖർ ബാലതാരമായി 1986 വസന്ത രാഗം - എസ്.എ. ചന്ദ്രശേഖർ ബാലതാരമായി 1987 സട്ടം ഒരു വിളയാട്ട് - എസ്.എ. ചന്ദ്രശേഖർ ബാലതാരമായി 1988 ഇതു എങ്കൾ നീതി - എസ്.എ. ചന്ദ്രശേഖർ ബാലതാരമായി 1992 നാളൈയ തീർപ്പ് വിജയ് എസ്.എ. ചന്ദ്രശേഖർ 1993 സെന്തൂരപാണ്ടി വിജയ് എസ്.എ. ചന്ദ്രശേഖർ 1994 രസിഗൻ വിജയ് എസ്.എ. ചന്ദ്രശേഖർ 1995 ദേവ ദേവ എസ്.എ. ചന്ദ്രശേഖർ 1995 രാജാവിൻ പാർവയിലേ രാജ ജാനകി സൗന്ദർ 1995 വിഷ്ണു വിഷ്ണു (കൃഷ്ണ) എസ്.എ. ചന്ദ്രശേഖർ 1995 ചന്ദ്രലേഖ റഹീം നമ്പിരാജൻ 1996 കോയമ്പത്തൂർ മാപ്പിള്ളൈ ബാലു സി. രംഗനാഥൻ 1996 പൂവേ ഉനക്കാക രാജ വിക്രമൻ 1996 വസന്ത വാസൽ വിജയ് എം.ആർ 1996 മാൻമിഗു മാനവൻ ശിവരാജ് എസ്.എ. ചന്ദ്രശേഖർ 1996 സെൽവ സെൽവൻ എ. വെങ്കടേഷ് 1997 കാലമെല്ലാം കാത്തിരുപ്പേൻ കണ്ണൻ ആർ. സുന്ദരരാജൻ 1997 ലൗ ടുഡേ ഗണേഷ് ബാലശേഖരൻ 1997 വൺസ് മോർ വിജയ് എസ്.എ. ചന്ദ്രശേഖർ 1997 നേരുക്കു നേർ വിജയ് വസന്ത് 1997 കാതലുക്കു മരിയാതൈ ജീവ ഫാസിൽ മികച്ച നടനുള്ള തമിഴ്‌നാട് സംസ്ഥാന ചലച്ചിത്ര പുരസ്കാരം 1998 നിനൈത്തേൻ വന്തായ് ഗോകുലകൃഷ്ണൻ കെ. സെൽവ ഭാരതി 1998 പ്രിയമുടൻ വസന്ത് വിൻസെന്റ് സെൽവ 1998 നിലാവേ വാ സിലുവൈ എ. വെങ്കടേഷ് 1999 തുള്ളാത മനമും തുള്ളും കുട്ടി എഴിൽ 1999 എൻട്രെൻറും കാതൽ വിജയ് മനോജ് ഗ്യാൻ 1999 നെഞ്ചിനിലേ കരുണാകരൻ എസ്.എ. ചന്ദ്രശേഖർ 1999 മിൻസാര കണ്ണാ കണ്ണൻ (കാശി) കെ.എസ്. രവികുമാർ 2000 കണ്ണുക്കുൾ നിലവ് ഗൗതം ഫാസിൽ 2000 ഖുഷി ശിവ എസ്.ജെ. സൂര്യ 2000 പ്രിയമാനവളേ വിജയ് കെ. സെൽവ ഭാരതി 2001 ഫ്രണ്ട്സ് അരവിന്ദ് സിദ്ദിഖ് 2001 ബദ്രി ബദ്രി പി.എ. അരുൺ പ്രസാദ് 2001 ഷാജഹാൻ അശോക് രവി 2002 തമിഴൻ സൂര്യ മജിത്ത് 2002 യൂത്ത് ശിവ വിൻസെന്റ് സെൽവ 2002 ഭഗവതി ഭഗവതി എ. വെങ്കടേഷ് 2003 വസീഗര ഭൂപതി കെ. സെൽവ ഭാരതി 2003 പുതിയ ഗീതൈ സാരഥി കെ.പി. ജഗൻ 2003 തിരുമലൈ തിരുമലൈ രമണ 2004 ഉദയാ ഉദയകുമരൻ അഴകം പെരുമാൾ 2004 ഗില്ലി വേലു ധരണി 2004 മധുരേ മധുരവേൽ രമണ മാധേഷ് 2005 തിരുപ്പാച്ചി ശിവഗിരി പേരരസ് തമിഴ്നാട്‌ സംസ്ഥാന ചലച്ചിത്ര പ്രത്യേക പുരസ്കാരം 2005 സുക്രൻ സുക്രൻ എസ്.എ. ചന്ദ്രശേഖർ Special appearance 2005 സച്ചിൻ സച്ചിൻ ജോൺ മഹേന്ദ്രൻ 2005 ശിവകാശി മുത്തപ്പ (ശിവകാശി) പേരരസ് 2006 ആദി ആദി രമണ 2007 പോക്കിരി സത്യമൂർത്തി (തമിഴ്) പ്രഭു ദേവ നാമനിർദ്ദേശം—മികച്ച നടനുള്ള ഫിലിംഫെയർ പുരസ്കാരം - തമിഴ് 2007 അഴകിയ തമിഴ് മകൻ ഗുരു, പ്രസാദ് ഭരതൻ 2008 കുരുവി വെട്രിവേൽ ധരണി 2008 പന്തയം സ്വയം എസ്.എ. ചന്ദ്രശേഖർ Special appearance 2009 വില്ല് പുകഴ്, ശരവണൻ പ്രഭു ദേവ 2009 വേട്ടൈക്കാരൻ രവി ബി. ബാബുശിവൻ 2010 സുറാ സുറാ എസ്.പി. രാജ്‌കുമാർ 2011 കാവലൻ ഭൂമിനാഥൻ സിദ്ദിഖ് 2011 വേലായുധം വേലായുധം മോഹൻ രാജ 2012 നൻപൻ കൊസക്സി പസപുകഴ് (പഞ്ചവൻ പാരിവേന്ദൻ) എസ്. ഷങ്കർ 2012 റൗഡി റത്തോർ സ്വയം പ്രഭു ദേവ ഹിന്ദി ചിത്രം Special appearance in the song "Chinta Ta" 2012 തുപ്പാക്കി ജഗദീഷ് ധനപാൽ എ ആർ മുരുകദോസ് നാമനിർദ്ദേശം—മികച്ച നടനുള്ള ഫിലിംഫെയർ പുരസ്കാരം - തമിഴ് 2013 തലൈവാ വിശ്വ എ.എൽ. വിജയ് 2014 ജില്ലാ ശക്തി ആർ.ടി. നേശൻ 2014 കത്തി കതിരേശൻ, ജീവാനന്ദം എ ആർ മുരുകദോസ് നാമനിർദ്ദേശം - മികച്ച നടനുള്ള തമിഴ് ഫിലിംഫെയർ പുരസ്കാരം നാമനിർദ്ദേശം—മികച്ച പിന്നണി ഗായകനുള്ള ഫിലിംഫെയർ പുരസ്കാരം - തമിഴ്
2015 പുലി മരുധീരൻ, പുലിവേന്ദൻ ചിമ്പു ദേവൻ 2016 തെരി വിജയ് കുമാർ (ജോസഫ് കുരുവിള, ധർമേശ്വർ) ആറ്റ്‌ലി നാമനിർദ്ദേശം - മികച്ച നടനുള്ള തമിഴ് ഫിലിംഫെയർ പുരസ്കാരം 2017 ഭൈരവാ ഭൈരവ ഭരതൻ 2017 മെർസൽ വെട്രി, മാരൻ, വെട്രിമാരൻ അറ്റ്ലീ 2018 സർക്കാർ സുന്ദർ രാമസ്വാമി എ ആർ മുരുകദോസ് 2019 ബിഗിൽ മൈക്കിൾ രായപ്പൻ (ബിഗിൽ), രായപ്പൻ അറ്റ്ലീ 2021 മാസ്റ്റർ ജോൺ ദുരൈരാജ് (ജെഡി) ലോകേഷ് കനകരാജ് 2022 ബീസ്റ്റ് വീരരാഘവൻ നെൽസൺ ദിലീപ്കുമാർ 2023 വാരിസ് വിജയ് രാജേന്ദ്രൻ വംശി പൈടിപള്ളി 2023 ലിയോ ലിയോ ദാസ്, പാർധിപൻ ലോകേഷ് കനകരാജ് 2024 ദി ഗ്രേറ്റസ്റ്റ് ഓഫ് ഓൾ ടൈം ഗാന്ധി/ജീവിൻ, സഞ്ജയ് വെങ്കട് പ്രഭു 2025 ജന നായകൻ എച്ച്. വിനോദ് ഇതും കാണുക വിജയ്ക്ക് ലഭിച്ച പുരസ്കാരങ്ങൾ വിജയ് ആലപിച്ച ഗാനങ്ങൾ കുറിപ്പുകൾ അവലംബം പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Vijay filmography
സാറാ ഹാർമർ ഇംഗ്ലീഷ് വിലാസം https://ml.wikipedia.org/wiki/Sarah_Harmer
കനേഡിയൻ ഗായികയും ഗാനരചയിതാവും ഒരു പരിസ്ഥിതി പ്രവർത്തകയുമാണ് സാറാ ഹാർമർ (ജനനം: നവംബർ 12, 1970) ആദ്യകാലജീവിതം
ഒന്റാറിയോയിലെ ബർലിംഗ്ടണിൽ ജനിച്ചതും വളർന്നതുമായ ഹാർമർ കൗമാരപ്രായത്തിൽ അവരുടെ മൂത്ത സഹോദരി അവരെ ആദ്യമായി ട്രാജിക്കലി ഹിപ് കച്ചേരികളിലേക്ക് കൊണ്ടുപോകാൻ തുടങ്ങിയപ്പോൾ മുതൽ ഒരു സംഗീതജ്ഞയുടെ ജീവിതശൈലിയിൽ അവരെത്തിച്ചേർന്നു.
പതിനേഴാമത്തെ വയസ്സിൽ, ടോറോണ്ടോ ബാൻഡായ ദ സാഡ്‌ലെട്രാമ്പ്സിൽ ചേരാൻ ഹാർമറിനെ ക്ഷണിച്ചു.
ക്വീൻസ് യൂണിവേഴ്‌സിറ്റിയിൽ തത്ത്വചിന്തയിലും വനിത പഠനത്തിലും പഠനം തുടരുന്നതിനിടെ മൂന്നുവർഷം അവർ ദ സാഡിൽട്രാമ്പ്‌സിനൊപ്പം കച്ചേരികൾ അവതരിപ്പിച്ചു.
ദി സാഡ്‌ലെട്രാമ്പ്സ് വിട്ടതിനുശേഷം, ഹാർമർ നിരവധി കിംഗ്സ്റ്റൺ, ഒന്റാറിയോ സംഗീതജ്ഞരുമായി ചേർന്ന് സ്വന്തമായി ഒരു ബാൻഡ് ഉണ്ടാക്കി.
അതിന് വീപ്പിംഗ് ടൈൽ എന്ന പേര് തിരഞ്ഞെടുത്തു.
ബാൻഡ് 1994 ൽ ആദ്യത്തെ സ്വതന്ത്ര കാസറ്റ് പുറത്തിറക്കി.
താമസിയാതെ, അവർ ഒരു പ്രധാന ലേബലിൽ ഒപ്പിട്ടു.
1995 ൽ കാസറ്റ് ഈപിയായി വീണ്ടും പുറത്തിറക്കി.
റോക്ക് ക്ലബ് സർക്യൂട്ടിലും ക്യാമ്പസ് റേഡിയോയിലും അവരുടെ തുടർന്നുള്ള ആൽബങ്ങൾ പതിവായി ബാൻഡ് അവതരിപ്പിച്ചു.
പക്ഷേ ഒരിക്കലും നിലവിലുള്ള അഭിപ്രായഗതിയിലേക്ക് കടന്നില്ല.
1998 ൽ ബാൻഡ് അവരുടെ ലേബലിൽ നിന്ന് ഒഴിവാക്കിയതിനുശേഷം പിരിഞ്ഞു.
1998-ൽ, ഹാർമർ തന്റെ പിതാവിനുള്ള ക്രിസ്മസ് സമ്മാനമായി ഒരു കൂട്ടം പോപ്പ്   ആദർശങ്ങൾ രേഖപ്പെടുത്തി.
Harmer began working on another album, and in 2000, she released You Were Here .
ഇത് കേട്ടതിന് ശേഷം, അവളുടെ സുഹൃത്തുക്കളും കുടുംബാംഗങ്ങളും ഇത് ഒരു ആൽബമായി പുറത്തിറക്കാൻ അവളെ പ്രേരിപ്പിച്ചു.
1999-ൽ അവൾ അത് സ്വതന്ത്രമായി സോംഗ്സ് ഫോർ ക്ലെം എന്നപേരിൽ പുറത്തിറക്കി.
ഹാർമർ മറ്റൊരു ആൽബത്തിൽ പ്രവർത്തിക്കാൻ തുടങ്ങി.
2000-ൽ അവർ യു വെയർ ഹിയർ എന്ന ആൽബം പുറത്തിറക്കി.
2001-ൽ അവർ ആൽബത്തിന് പിന്തുണയുമായി കാനഡയിലും യുഎസിലും പര്യടനം നടത്തി.
വീപ്പിംഗ് ടൈൽ, യു വെയർ ഹിയർ എന്നീ ആൽബങ്ങളോടൊപ്പമുള്ള ജോലിയേക്കാൾ പോപ്പിയർ, കൂടുതൽ വാണിജ്യപരമായി വിജയിക്കുകയും "ബേസ്‌മെന്റ് അപ്പാർട്ട്മെന്റ്", "ഡോണ്ട് ഗെറ്റ് യുവർ ബാക്ക് അപ്പ്" എന്നീ ഹിറ്റ് സിംഗിൾസുകളിലേക്ക് അത് നയിക്കുകയും ചെയ്തു.
ടൈം മാഗസിൻ ഉൾപ്പെടെ നിരവധി നിരൂപകരുടെ വർഷാവസാന ലിസ്റ്റുകളിലും ഈ ആൽബം പ്രത്യക്ഷപ്പെട്ടു.
അത് ഈ വർഷത്തെ ഏറ്റവും മികച്ച അരങ്ങേറ്റ ആൽബം എന്ന് വിളിക്കുന്നു.
കാനഡയിൽ 100,000 കോപ്പികൾ വിറ്റഴിച്ചതിന് ഒടുവിൽ പ്ലാറ്റിനം സർട്ടിഫിക്കറ്റ് ലഭിച്ചു.
ആൽബത്തിന്റെ ഏതാണ്ട് പകുതിയും (അതിന്റെ രണ്ട് പ്രധാന ഹിറ്റുകളും ഉൾപ്പെടെ) അവർ മുമ്പ് വീപ്പിംഗ് ടൈൽ അല്ലെങ്കിൽ ദ സാഡിൽട്രാമ്പ്സ് എന്നിവയിൽ റെക്കോർഡ് ചെയ്ത പാട്ടുകൾ ഉൾക്കൊള്ളുന്നു.
2002-ൽ, അവളുടെ "സിൽവർ റോഡ്" എന്ന ഗാനം മെൻ വിത്ത് ബ്രൂംസ് എന്ന ചിത്രത്തിന്റെ സൗണ്ട് ട്രാക്കിന്റെ പ്രധാന ട്രാക്കായി അവതരിപ്പിച്ചു.
2004-ൽ അവർ ഓൾ ഓഫ് ഔർ നെയിംസ് എന്ന ആൽബം പുറത്തിറക്കി.
ഈ ആൽബത്തിൽ "Almost" എന്ന സിംഗിൾസ് ഉൾപ്പെടുന്നു.
അത് കനേഡിയൻ പോപ്പ് ചാർട്ടുകളിൽ ആദ്യത്തെ 20 സ്ഥാനങ്ങളിൽ ഇടം നേടി.
"പെൻഡുലംസ്".
ഓൾ ഓഫ് ഔർ നെയിംസ് 2005-ലെ പുതിയ അവാർഡ് വിഭാഗമായ, പ്രായപൂർത്തിയായവർക്കുള്ള മികച്ച ഇതര ആൽബത്തിനുള്ള ജൂനോ അവാർഡ് നേടി.
2005-ൽ, ഹാർമർ PERL (പ്രൊട്ടക്റ്റിംഗ് എസ്‌കാർപ്‌മെന്റ് റൂറൽ ലാൻഡ്) എന്ന സംഘടന സ്ഥാപിച്ചു.
അത് എസ്‌കാർപ്പ്‌മെന്റിന് സമീപമുള്ള മരുഭൂമിയുടെ ചില ഭാഗങ്ങൾ നീക്കം ചെയ്യുന്നതിനായി ചെയ്യാനുദ്ദേശിച്ച ചരലിട്ടു നിരത്തുവികസനത്തിൽ നിന്ന് നയാഗ്ര എസ്‌കാർപ്പ്‌മെന്റിനെ സംരക്ഷിക്കുന്നതിനായി പ്രചാരണം നടത്തി.
ഓർഗനൈസേഷനെ പിന്തുണയ്‌ക്കുന്നതിനായി അവളും അവരുടെ അക്കോസ്റ്റിക് ബാൻഡും എസ്‌കാർപ്പ്‌മെന്റിന്റെ ഒരു പര്യടനം ആരംഭിച്ചു.
ബ്രൂസ് ട്രെയിൽ കാൽനടയാത്ര നടത്തി വഴിയരികിലുള്ള പട്ടണങ്ങളിലെ തിയേറ്ററുകളിലും കമ്മ്യൂണിറ്റി ഹാളുകളിലും പ്രകടനം നടത്തി.
ഈ ടൂറിന്റെ ഒരു ഡോക്യുമെന്ററി ഡിവിഡി 2006-ൽ എസ്കാർപ്‌മെന്റ് ബ്ലൂസ് എന്ന പേരിൽ പുറത്തിറങ്ങി.
2007-ൽ പ്രസിദ്ധീകരിച്ച The Last Stand: A Journey through the Ancient Cliff-Face Forest of the Niagara Escarpment എന്ന കാമ്പെയ്‌നിനെക്കുറിച്ച് ഹാർമർ ഒരു പുസ്തകവും രചിച്ചു.
2012 ഒക്ടോബറിൽ, PERL വികസനത്തിനെതിരായ അവരുടെ കേസ് വിജയിച്ചു.
നയാഗ്ര എസ്‌കാർപ്‌മെന്റിന്റെ സംരക്ഷണത്തെ പ്രോത്സാഹിപ്പിച്ച എൻ‌ഡി‌പിയെയും രാഷ്ട്രീയക്കാരനായ മെർലിൻ ചുർലിയെയും പിന്തുണച്ച് ഹാർമർ പ്രകടനം നടത്തുകയും വാദപ്രതിവാദം നടത്തുകയും ചെയ്തു.
ഒന്റാറിയോ ഗ്രീൻ പാർട്ടി നേതാവും എം‌പി‌പിയുമായ മൈക്ക് ഷ്രെയ്‌നറെ പിന്തുണച്ച് അവർ പ്രകടനം നടത്തിയിട്ടുണ്ട്.
2018 മാർച്ച് 24-ന്, ട്രാൻസ് മൗണ്ടൻ പൈപ്പ്‌ലൈനിന്റെ വിപുലീകരണത്തിനെതിരെ പ്രതിഷേധിച്ച് കിൻഡർ മോർഗന്റെ ബേർണബി ടെർമിനലിൽ നടന്ന പ്രകടനത്തിൽ അവർ ചേർന്നു.
2019 ഫെബ്രുവരിയിൽ, കിംഗ്‌സ്റ്റൺ സിറ്റി കൗൺസിൽ യോഗത്തിൽ ഒന്റാറിയോ ഗവൺമെന്റിന്റെ നിർദിഷ്ട ബില്ല് 66 ന് എതിരെ അവർ സംസാരിച്ചു.
2022 ജനുവരിയിൽ, കോ-ചെയർ ഗ്രഹാം ഫ്ലിന്റുമായി ചേർന്ന് റിഫോം ഗ്രേവൽ മൈനിംഗ് കോലിഷൻ ആരംഭിക്കാൻ സാറ സഹായിച്ചു.
ഒന്റാറിയോയിലെ ചരൽ ഖനന വ്യവസായം പരിഷ്കരിക്കാൻ RGMC ശ്രമിക്കുന്നു.
അവരുടെ മുൻ വീപ്പിംഗ് ടൈൽ ബാൻഡ്‌മേറ്റ് ഗോർഡ് ടഫിനൊപ്പം സാറയുടെ സഹോദരി മേരിയുടെ മകളായ അവരുടെ മരുമകൾ ജോർജിയ ഹാർമർ ഒരു ഗായിക-ഗാനരചയിതാവാണ്.
അവരുടെ ആദ്യ ആൽബമായ സ്റ്റേ ഇൻ ടച്ച് 2022 ഏപ്രിലിൽ ആർട്സ് ക്രാഫ്റ്റ്സ് പ്രൊഡക്ഷൻസിൽ പുറത്തിറങ്ങി.
അവലംബം പുറംകണ്ണികൾ Sarah Harmer എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
www.sarahharmer.com
സാൻ ഡിയേഗോ
സാൻ ഡിയേഗോ ( / ˌ s æ n d i ˈ eɪ ɡ oʊ / , Spanish for " Saint Didacus "; സ്പാനിഷ്: സ്പാനിഷ് ഉച്ചാരണം: [san ˈdjeɣo] ) അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ ഒരു പ്രധാന നഗരമാണ്.
ഇത് സാൻ ഡിയേഗോ കൗണ്ടി യിൽ തെക്കൻ കാലിഫോർണിയായിലെ പസഫിക സമുദ്രതീരത്ത് ലോസ് ആഞ്ചലസിന് ഏകദേശം 120 മൈൽ (190 കിലോമീറ്റർ) തെക്കായും മെക്സിക്കോ അതിർത്തിയോട് തൊട്ടു ചേർന്നും സ്ഥിതിചെയ്യുന്നു.
2016 ജൂലായ് 1 ലെ കണക്കുകൾ പ്രകാരം 1,406,630 ജനസംഖ്യയുള്ള ഈ നഗരം, അമേരിക്കൻ ഐക്യനാടുകളിലെ എട്ടാമത്തെ വലിയ നഗരവും കാലിഫോർണിയ സംസ്ഥാനത്തെ രണ്ടാമത്തെ ഏറ്റവും വലിയ നഗരവുമാണ്.
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ പുറം കണ്ണികൾ San Diego വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് Travel ഗൈഡ് വിക്കിവൊയേജിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് ഔദ്യോഗിക വെബ്സൈറ്റ് Civic San Diego Archived 2002-09-21 at the Library of Congress Web Archives (replaced redevelopment corporations) SANDAG, San Diego's Regional Planning Agency Demographic Fact Sheet from Census Bureau San Diego Historical Society San Diego Unified School District San Diego Public Library San Diego Tourism Authority (formerly the San Diego Convention and Visitors Bureau)
സാൽവദോർ ദാലി ഇംഗ്ലീഷ് വിലാസം https://ml.wikipedia.org/wiki/Salvador_Dal%C3%AD
ജീവിതത്തിന്റെ അതിസങ്കീർണ ഭാവങ്ങളെ രചനകളിലാവാഹിച്ച പ്രതിഭാശാലിയായ ചിത്രകാരനാണ്‌ സാ‌ൽവദോർ ഡെമിങ്ങോ ഫെലിപ്‌ ജക്വിന്റോ ദാലി ഇ ഡൊമെനെച്‌ .
1904 മെയ്‌ 11 -ന്‌, സ്പെയിനിലെ ഫിഗ്വെറിസിൽ ജനിച്ച ദാലി നവോത്ഥാന കാലഘട്ടത്തിലെ പ്രശസ്തരായ സർറിയലിസ്റ്റിക്‌ കലാകാരന്മാരിൽ ഒരാളാണ്‌.
ചിത്രകലയിൽ മാത്രമല്ല, ശിൽപനിർമ്മാണം , ഛായാഗ്രഹണം , സാഹിത്യം , രാഷ്ട്രീയം , ഫാഷൻ എന്നിങ്ങനെ വിവിധ രംഗങ്ങളിൽ തന്റേതായ വ്യക്തിമുദ്ര പതിപ്പിച്ച പ്രതിഭാശാലിയാണ്‌ അദ്ദേഹം.
എന്നും വിവാദങ്ങളുടെ സഹയാത്രികനായിരുന്നു ദാലി.
അദ്ദേഹത്തിന്റെ രചനാശൈലി,വിചിത്രമായ കാഴ്ചപ്പാടുകൾ,ഉന്മത്തമായ സ്വഭാവം, ബുദ്ധിജീവിയായി അംഗീകരിയ്ക്കപ്പെടുവാനുള്ള ത്വര,വസ്ത്രധാരണം, കുടുംബജീവിതം ,എല്ലാം വിമർശകർക്ക്‌ വിരുന്നൊരുക്കി.
ജീവചരിത്രം കുടുംബം,കുട്ടിക്കാലം
1904 മെയ്‌ 11 -ന്‌ അഭിഭാഷകനായിരുന്ന സാൽവദോർ ദാലി ഐ കസിയുടെയും,ഫെലിപ്‌ ഡൊമെനെച്‌ ഫെരിസിന്റെയും രണ്ടാമത്തെ പുത്രനായി സാൽവദോർ ദാലി ജനിച്ചു.
അമ്മയായിരുന്നു കൊച്ചു ദാലിയിലെ കലാകാരന്‌ എന്നും പ്രോത്സാഹനം നൽകിയിരുന്നത്‌.
സാൽവദോർ എന്നു തന്നെയായിരുന്നു കസി-ഫറിസ്‌ ദമ്പതികളുടെ മൂത്ത മകന്റെയും പേര്‌.
ഉദരരോഗം വന്ന്‌ ജ്യേഷ്ഠൻ മരിച്ച ശേഷമായിരുന്നു ദാലിയുടെ ജനനം.9-ആം വയസ്സിൽ മൂത്ത മകന്റെ കല്ലറയിൽ വച്ച്‌,ജ്യേഷ്ഠന്റെ പുനർജന്മമാണ്‌ താനെന്ന്‌ അമ്മ പറഞ്ഞത്‌ കൊച്ചു ദാലിയിൽ ചലനങ്ങളുണ്ടാക്കി.
പിന്നീട്‌ ജീവിതാവസാനം വരെ താനും ജ്യേഷ്ഠനും രണ്ടല്ലെന്നു വിശ്വസിച്ച ദാലി, ഒരവസരത്തിൽ സഹോദരനെക്കുറിച്ച്‌,"ഞങ്ങൾ പരസ്പരപൂരകങ്ങളാണ്‌,രണ്ടു വ്യത്യസ്ത വസ്തുക്കളെ പ്രതിഫലിപ്പിക്കുന്ന ജലകണങ്ങളെപ്പോലെ.."
എന്നു പരാമർശിക്കയുണ്ടായി.
ദാലിയുടെ ഇളയ സഹോദരിയായിരുന്നു അന മരിയ.
ദാലിയെക്കാൾ മൂന്നു വയസ്സിന്‌ ഇളപ്പമുണ്ടായിരുന്ന അന ,1949-ൽ സഹോദരനെക്കുറിച്ച്‌ " ദാലി അസ്‌ സീൻ ബൈ ഹിസ്‌ സിസ്റ്റർ "(dali as seen by his sister)എന്ന കൃതി പ്രസിദ്ധപ്പെടുത്തി.
കുട്ടിക്കാലത്ത്‌ ഫുഡ്ബോളായിരുന്നു സാൽവദോറിന്റെ ഇഷ്ടവിനോദം.
പിൽകാലത്തെ പല ബാഴ്സിലോണീയൻ ഫുഡ്ബാൾ കളിക്കാരും ദാലിയുടെ കളിക്കൂട്ടുകാരയിരുന്നു.
1921 -ൽ സ്തനാർബുദം ബാധിച്ച്‌ അദ്ദേഹത്തിന്റെ അമ്മ മരിച്ചു.
പതിനാറുകാരനായ ദാലിയെ ആ ദുരന്തം വല്ലാതെ ബാധിച്ചു.
1916ൽ ,12-ആം വയസ്സിൽ ദാലി ചിത്രകല്ലപഠനം ആരംഭിച്ചു.
ആധുനിക ചിത്രകലാസങ്കേതങ്ങളെക്കുറിച്ചുള്ള റാമൺ പിച്ചൊയുടെ ക്ലാസ്സുകൾ ആ ബാലന്‌ ആവേശം പകർന്നു.1917ൽ അച്ഛന്റെ സഹായത്തോടെ ബന്ധുക്കൾക്കായി തന്റെ ചാർക്കോൾ ചിത്രങ്ങളുടെ പ്രദർശനവും സംഘടിപ്പിച്ചു.
1919ൽ ഫിഗ്വറസിലെ മുനിസിപ്പൽ തീയറ്ററിലായിരുന്നു ആ മഹാനായ കലാകാരന്റെ ആദ്യ ചിത്രപ്രദർശനം.
1922-ൽ മാഡ്രിഡിലെ റെസിഡെൻസിയ ഡി എസ്റ്റുഡെന്റെ(Residencia de Estudente or Students' residence)യിലും പാരീസിലെ അക്കാഡെമിയ ഡി സാൻ ഫെർണാൻഡോ(Academia de Fernando or School of Fine arts)യിലുമായി ദാലി തന്റെ പഠനം പൂർത്തിയാക്കി.
ഊർജ്ജസ്വലനായ ആ മെലിഞ്ഞ അഞ്ചരയടിക്കാരൻ ചെറുപ്പക്കാരൻ ,സവിശേഷമായ രചനാശെയിലിയും, വസ്ത്രധാരണവും, വിചിത്രമായ ആശയങ്ങളും കൊണ്ട്‌ പഠനകാലത്തു തന്നെ ശ്രദ്ധേയനായിരുന്നു.
ഈ കാലഘട്ടത്തിലാണ്‌ ചിത്രകലയിലെ പുതിയ പരീക്ഷണങ്ങൾക്ക്‌ അദ്ദേഹം തുടക്കം കുറിച്ചത്‌.
ക്യൂബിസമായിരുന്നു (വസ്തുക്കളെ ജ്യാമിതീയാകൃതിയിൽ ചിട്ടപ്പെടുത്തുന്ന ചിത്രകലാസങ്കേതം) അദ്ദേഹത്തെ ഏറ്റവുമധികം ആകർഷിച്ചത്‌.
മാഡ്രിഡിലെ ആദ്യത്തെ ക്യൂബിസ്റ്റ്‌ ചിത്രകാരന്മാരിൽ ഒരാളായിരുന്നു സാൽവദോർ ദാലി.
പിൽക്കാലത്ത്‌ പല വിചിത്രമായ ആശയങ്ങൾക്കും പിറകെ പോയെങ്കിലും ,1920-കളിൽ ,പഠനകാലത്ത്‌ മനസ്സിൽ വേരൂന്നിയ ആശയങ്ങളും സങ്കേതങ്ങളും,ജീവിതാവസാനം വരെ അദ്ദേഹം പിന്തുടർന്നു.
രണ്ടാം ലോകമഹായുദ്ധകാലത്തെ ആശയസംഘട്ടനങ്ങളാൽ മുഖരിതമായ യുവത്വമായിരുന്നു ദാലിയുടെത്‌.
ഹിറ്റ്ലറിന്റെ ആശയങ്ങളോടുള്ള  അദ്ദേഹത്തിന്റെ ആഭിമുഖ്യം പലപ്പോഴും വിവാദങ്ങൾക്ക്‌ വഴിവച്ചു.